=== Rigspolitichefens Efterretningsafdeling ===
[[Fil:H.C. Andersen (resistance).jpg|thumb|[[H.C. Andersen (kriminalkommissær)|H.C. Andersen]], første souschef ved efterretningstjenesten efter [[besættelsen]].|alt=]]
Efter [[2. verdenskrig]] blev efterretningstjenesten genoprettet under navnet "Rigspolitichefens Efterretningsafdeling" (REA). Det skete efter en beslutning på et møde den [[7. maj]] [[1945]] mellem [[Justitsministeriet]]s departementschef [[Eivind Larsen]] og politiets ledelse.<ref>Schmidt, Mariager, Heiberg (2009) side 30.</ref>
Navnet SIPO blev ændret, da det gav associationer til den tyske [[Sicherheitsdienst]] (SD) og [[HIPO]].
Leder af REA blev den tidligere statsadvokat og byretsdommer [[Troels Hoff]], og for den politimæssige ledelse stod politikommissær [[H.C. Andersen (kriminalkommissær)|H.C. Andersen]].
Under krigen var Andersen gået ind i [[Den danske modstandsbevægelse|modstandsbevægelsen]] og var medlem af [[Danmarks Frihedsråd|Frihedsrådets]] arrestationsudvalg.<ref>Schmidt, Mariager, Heiberg (2009) side 32.</ref> Andersen forlod imidlertid embedet allerede i [[1947]].
Jura Retsvidenskab Samfund Historie Retsvæsen Foreninger Organisationer Sikkerhed Kriminalitet